laion/Wikipedia-Exotic huggingface dataset:
ריכוך ארטילרי

ריכוך ארטילרי (באנגלית: Preparation fire), הוא תהליך ירי ארטילרי המבוצע לעבר יעדים מוגדרים של האויב, בדרך כלל לקראת ותוך כדי הלחימה וכחלק ממאמץ האש, ואש הרתק אל היעד, תוך ביצוע אחת מצורות הקרב ההתקפיות כמו התקפה, פשיטה או התקדמות ורדיפה. תהליך הירי הארטילרי מתחלק למספר שלבים עיקריים, הנבדלים זה מזה בקצב נפילת הפגזים על האויב, ובשלב התנועה אל היעד בו נמצא הכוח התוקף. השלבים בריכוך הארטילרי משתנים לפי שלב התמרון הצבאי וקצב האש הארטילרית המונחתת אל היעד ועל היעד. שלבי הריכוך הארטילרי הם לפי הסדר הבא: ערך מורחב – טיווח ירי לטיווח המטרה - הוא ירי ארטילרי תוך ביצוע תיקוני אש והגעה לדיוק כזה המבטיח בהמשך, ירי לתוך המטרה בשלבים הבאים לקראת ההתקפה. הטיווח מבוצע על ידי קצין המוסמך לכך בכוח התוקף (מפקד הכוח או הקש"א), מעמדות רחוקות הצופות אל היעד. התארגנות לקראת הסתערות וניהול אש רתק מרחוק (אל היעד). טפטוף בקצב הטרדה על היעד. מיועד בדרך כלל כשמו - להטריד ולהפריע לאויב להגן על מעוזו ולמנוע ממנו לזהות את כוונות היריב, וכן את עיתוי ההתקפה וההסתערות המדויקים. ניהול אש ותנועה אל היעד תוך חיפוי מטווחים רחוקים והורדת הראשים של האויב. נועד למנוע מהאויב להיערך להגנה ולזהות את מאמצי הכוח התוקף, שהעיקרי בהם הוא ההגעה אל היעד. המשך תנועה והסתערות אל היעד, הורדת ראשים, השמדה תוך הסבת מקסימום נפגעים לאויב, וקצב מקסימלי עד להגעה לטווח הביטחון. כל זאת תוך מניעה מהאויב להיערך להגנה ומניעת זיהוי המאמצים ביניהם המאמץ העיקרי. חדל אש בטווח ביטחון על מנת למנוע פגיעה מאש כוחותינו. בשעת הקרב, טווחי הביטחון בדרך כלל קצרים יותר מאלה הנהוגים בשעת האימונים. מסך אש צורות הקרב חיל התותחנים הישראלי יהושפט הרכבי, מלחמה ואסטרטגיה, הוצאת מערכות, 1990. יעקב זיגדון, ‏הרבה אש, מעט מחשבה, מערכות 420
זיהום אופורטוניסטי

זיהום אופורטוניסטי (באנגלית: Opportunistic infection) או זיהום תורפה הוא זיהום על ידי פתוגן שבדרך כלל אינו מזיק לגוף, שמנצל הזדמנות לתקוף בעת כשל חיסוני או סיבה אחרת. הפתוגן יכול להיות חיידק, נגיף, פטרייה או טפיל חד-תאי. תת-תזונה מתן כימותרפיה לחולי סרטן. תרופות מדכאות חיסון הניתנות למושתלים. מתן ממושך של סטרואידים. מתן תרופות המעכבות פעילות TNF - יכולות לשפעל זיהום שחפתי רדום. כשל חיסוני מולד. גיל מבוגר - שפעול נגיף ה-VZV שגורם לשלבקת חוגרת ולנגיף ה-KSHV הגורם לסרקומת קפוסי. כשל חיסוני מולד/נרכש: שחפת, הרפס, CMV ,JCV, וירוס אפשטיין בר, פטריות בסוג, נגיף HIV שעלול לגרום לאיידס Candida,‏ Cryptococcus neoformans, ודלקת ריאות מהפטריה Pneumocystis jirovecii. הריון - זיהומים בטפיל Toxoplasma gondii ובחיידק Listeria monocytogenes. לאחר כריתת טחול - ירידה בתנגודת ל-Streptococcus pneumoniae. מתן אנטיביוטיקה הגורמת לפגיעה במיקרוביוטה ולהתפתחות זיהום של החיידק Clostridioides difficile הגורם לדלקת מעי מקלוסטרידיואידס דיפיצילה. פגם בעור הגורם לכניסת פתוגנים לגוף. מדיה וקבצים בנושא זיהום אופורטוניסטי בוויקישיתוף זיהומים אופורטוניסטים, באתר avert זִהוּם תֻּרְפָּה במילון רפואה (תשנ"ט), באתר האקדמיה ללשון העברית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
היידוסובוסלו

היידוסובוסלו (בהונגרית: Hajdúszoboszló) היא עיר במחוז היידו-ביהר בהונגריה, 19 ק"מ מדרום מערב לבירת המחוז דברצן. זו העיר השלישית בגודלה במחוז. ליד העיר נמצאים הפארק הלאומי הורטובאג' ונהר הטיסה. מממצאים ארכאולוגיים עולה שבמקום היה יישוב עוד מתקופת נדידת העמים. האזור עשיר במחצבים טבעיים והוא נמצא בצומת דרכי מסחר, ועל כן לחמו על המקום בתקופות השונות של נדידת העמים הונים, ונדלים, גותים, אווארים ועמים נוספים. לאחר מכן שלטו באזור שליטים מבית ארפאד. האזכור הראשון של היישוב במסמכים היסטוריים הוא משנת 1075. במאה ה-17 היה האזור תחת שלטונו של אישטוואן בוצ'קאי. בתחילת המאה ה-20 עדיין התפרנסו רוב תושבי היישוב, שמנה כ-17,000 נפש, מחקלאות, כולל גידול בקר. צמיחתו הכלכלית של היישוב החלה ב-1925, עם גילויים של מעיינות חמים באזור, ובאזור הוקמו מרחצאות רפואיים. אלה שימרו את חשיבותם גם לאחר גילוי שדות גז טבעי באזור. בתחילת המאה ה-20 היו בעיר מאות בודדות של יהודים. עם גילוי המעיינות החמים בעיר החלו יהודים רבים להקים בתי מלון ומסעדות, כחלק מפיתוחה הכלכלי של העיר. בתחילת שנות ה-40 היו בעיר כ-490 יהודים, והקהילה היהודית הייתה אורתודוקסית. באמצע מאי 1944 הוקם בעיר גטו ונכלאו בו כ-500 יהודים ובסוף גורשו יהודי הגטו, חלקם למחנה שטרסהוף שבאוסטריה וחלקם לאושוויץ. מדיה וקבצים בנושא היידוסובוסלו בוויקישיתוף אתר האינטרנט הרשמי של היידוסובוסלו היידוסובוסלו (Hajdúszoboszló), באנציקלופדיה של הגטאות, באתר יד ושם "היידוסובוסלו", באתר JewishGen (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אדן (פירושונים)

האם התכוונתם ל... אדן – גוף תיבתי קשיח המשמש כבסיס לפסי רכבת כן (בסיס) – אדן, בסיס לפסל או עמוד אדני המשכן – אדנים מנחושת ומכסף היו הבסיס לעמודים שהרכיבו את דפנות המשכן אדן השדה – יצור אגדי מהמשנה והתלמוד. אדן חלון – משטח בתחתית החלון המשמשים לתמיכה מבנית ולהחזקת החלון במקומו. אישים אברהם אדן – איש צבא ישראלי, אלוף פיקוד הדרום ויויאן אדן – משוררת, מתרגמת, עורכת וחוקרת ספרות ישראלית-אמריקאית חיים אדן – מדבב ובמאי דיבוב ישראלי מולי אדן – סגן נשיא בכיר באינטל העולמית, ונשיא אינטל ישראל שבח אדן – איש חינוך ישראלי אידן עדן (פירושונים)
קיפיאני

קיפיאני (בגאורגית: ყიფიანი) הוא שם משפחה גאורגי. האם התכוונתם ל... גיאורגי קיפיאני – כדורגלן עבר ומאמן כדורגל גאורגי דוד קיפיאני – כדורגלן גאורגי בתקופת ברית המועצות דימיטרי קיפיאני – מתרגם, פובליציסט ואיש ציבור גאורגי
הלפר

הלפר (באנגלית: Halper; Helfer) הוא שם משפחה. האם התכוונתם ל... אלברט הלפר (אנ') – סופר ומחזאי אמריקאי ג'ף הלפר – אנתרופולוג, סופר, מרצה ופעיל פוליטי ישראלי דניאל הלפר – כדורגלן גרמני טרישה הלפר – דוגמנית ושחקנית קנדית אלפר
מצב פוק

מצב פוק (בלועזית: Fock state) או מצב מספר הוא מושג במכניקת הקוונטים המתאר מצב במרחב פוק עם מספר מוגדר של חלקיקים. מצבים אלו נקראים על שם הפיזיקאי הרוסי ולדימיר פוק (אנ'). המושג הוצע לראשונה על ידי פול דיראק עבור בוזונים ועל ידי יוג'ין ויגנר ופסקואל יורדן עבור פרמיונים. למצבי פוק תפקיד חשוב בניתוח מערכות קוונטיות מרובות גופים באמצעות קוונטיזציה שנייה. במכניקת הקוונטים קיימים מצבים בהם מספר החלקיקים במערכת לא ידוע. לדוגמה, לייזרים לא מוציאים כמות קבועה של פוטונים ביחידת זמן, אלא מספר ממוצע של פוטונים ליחידת זמן (לרוב מסומן ב- α {\displaystyle \alpha } ). במקרה זה, מספר הפוטונים מתואר על ידי סופרפוזיציה של מצבי מספר: | ψ ⟩ = ∑ n = 0 ∞ e − | α | 2 2 α n n ! | n ⟩ {\displaystyle |\psi \rangle =\sum _{n=0}^{\infty }e^{-{\frac {|\alpha |^{2}}{2}}}{\frac {\alpha ^{n}}{\sqrt {n!}}}|n\rangle } . מצב זה נקרא מצב קוהרנטי, וכאשר נמדוד את כמות הפוטונים בו, התוצאה תהיה בעל התפלגות מסוימת. לעומת זאת, במצב פוק, כמות החלקיקים ידועה, לדוגמה המצב שבמערכת יש בדיוק N פוטונים | ψ ⟩ = | N ⟩ {\displaystyle |\psi \rangle =|N\rangle } הוא מצב פוק. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
אבן עזרא (פירושונים)

האם התכוונתם ל... אברהם אבן עזרא – משורר, בלשן, פרשן מקרא, ופילוסוף. מהבולטים בהוגים היהודים בימי הביניים פירוש האבן עזרא – פירוש לתנ"ך שנכתב על ידי רבי אברהם אבן עזרא במהלך המאה ה-12 יצחק אבן עזרא – ממשוררי יהדות ספרד בימי הביניים. בנו של רבי אברהם אבן עזרא משה אבן עזרא – משורר ופייטן ופילוסוף בתור הזהב של יהדות ספרד. מגדולי המשוררים היהודים בכל הזמנים יוסף אבן עזרא – תלמיד מהרשד"ם ורבה של סופיה, מחבר הספר "עצמות יוסף" אברהם אבן עזרא מאזמיר – הרב הכולל באזמיר במאה ה-18 ומחבר ספר בתי כנסיות.
ג'יימס מקדיוויט

ג'יימס אלטון "ג'ים" מקדיוויט (באנגלית: James Alton McDivitt;‏ 10 ביוני 1929 – 13 באוקטובר 2022) היה בריגדיר גנרל בחיל האוויר של ארצות הברית, טייס חלל בתוכנית אפולו וג'מיני. נולד בשיקגו, אילינוי. ב-1959 קיבל תואר בוגר במדעים בהנדסת תעופה מאוניברסיטת מישיגן. ב-1951 התקבל לחיל האוויר האמריקאי. ב־1952 סיים את בית הספר לטיסה, ונשלח לקוריאה, שם ביצע 145 משימות קרביות במהלך מלחמת קוריאה, במטוסי F-80 ו־F-86 בטייסת ההפצצה ה־35. שב לארה״ב בספטמבר 1953 ושירת בטייסת היירוט ה־19 כטייס ועוזר קצין מבצעים. בנובמבר 1954 למד בבית הספר לטיסה מתקדמת של חיל האוויר, וביולי 1955 הוצב בטייסת היירוט 332 בניו ג'רזי כטייס, קצין מבצעים, ומאוחר יותר כמפקד טיסה. ב־1957 יצא ללימודים באוניברסיטת מישיגן במסגרת המכון הטכנולוגי של חיל האוויר. היה בוגר בית הספר לטייסי ניסוי של חיל האוויר האמריקאי וקורס טייסי מחקר אירוספייס של חיל האוויר. הוא שירת כטייס ניסוי בבסיס חיל האוויר אדוארדס בקליפורניה. בספטמבר 1962 נבחר על ידי נאס"א כאסטרונאוט. בין 3 ל־7 ביוני 1965 היה מפקד ג'מיני 4. במשימה זו ביצע פעילות חוץ רכבית. במשימת ג'מיני 5 היה "קפקום", איש הקשר בין הקפסולה (החללית) לחדר הבקרה. ב־3 במרץ 1969 שוגר למשימת אפולו 9 כמפקד המשימה. במאי 1969 מונה למנהל פעולות נחיתה על הירח, והוביל צוות שתכנן את תוכנית המחקר הירחי, ותכנן מחדש את החללית על מנת להשיג משימה זו. באוגוסט אותה שנה מונה למנהל תוכנית החללית אפולו, והיה מנהל התוכנית של אפולו 12, 13, 14, 15 ואפולו 16. פרש מחיל האוויר בדרגת בריגדיר-ג'נרל (תת-אלוף) ביוני 1972. מונה לסגן נשיא מינהלי לעניינים תאגידיים בחברת קונסומר פאוואר. במרץ 1975 מונה לסגן נשיא של חברת פולמן, ובאוקטובר אותה שנה מונה לנשיא חטיבת הסטנדרטים של פולמן, חטיבת קרונות הרכבת, ומאוחר יותר קיבל אחריות על החכרה, הנדסה ובניה בחברה. חברה זו היא היצרן הגדול ביותר של קרונות רכבת בארצות הברית. בינואר 1981 מונה לסגן נשיא בכיר לניהול אסטרטגי בחברת רוקוול. חברה זו ייצרה בעבר את מנועי הסטורן 5, ואת מעבורת החלל. פרש לגמלאות באפריל 1995. נפטר ב-13 באוקטובר 2022. דוקטור לשם כבוד במדעי אסטרונאוטיקה מאוניברסיטת מישיגן, 1965 דוקטור לשם כבוד במדעים מאוניברסיטת סטון-הול, 1969 דוקטור לשם כבוד במדעים מאוניברסיטת מיאמי באוהיו, 1970 דוקטור לשם כבוד במשפטים מאוניברסיטת מזרח מישיגן, 1975 מדליית צ'ונג מו מקוריאה הדרומית. מדליית השירות המצוין של חיל האוויר (פעמיים) צלב התעופה המצוינת (4 פעמים) מדליית האוויר (5 פעמים) ועוד אותות הצטיינות אחרים מנאס"א ומחיל האוויר האמריקאי. מדיה וקבצים בנושא ג'יימס מקדיוויט בוויקישיתוף ג'יימס מקדיוויט באתר נאס"א (באנגלית) ג'יימס מקדיוויט, באתר אנציקלופדיה בריטניקה (באנגלית) ג'יימס מקדיוויט, במסד הנתונים הקולנועיים IMDb (באנגלית) ג'יימס מקדיוויט, באתר Discogs (באנגלית)
בוב סיימון

רוברט (בוב) דייוויד סיימון (באנגלית: Robert David "Bob" Simon;‏ 29 במאי 1941 - 11 בפברואר 2015) היה עיתונאי וכתב טלוויזיה יהודי-אמריקאי. בוב סיימון נולד למשפחה יהודית ברובע הברונקס של ניו יורק. הוא בוגר אוניברסיטת ברנדייס, ומ-1964 עד 1967 פעל בשירות החוץ של ארצות הברית. מ-1969 עד 1971 עבד במשרד הלונדוני של חדשות CBS. מ-1971 עד 1977 פעל מהמשרד הלונדוני והמשרד של סייגון ככתב מווייטנאם. מ-1977 עד 1981 עבד במשרד של CBS בתל אביב. מ-1981 שימש ככתב לענייני מחלקת המדינה של ארצות הברית בוושינגטון, וב-1987 שב לישראל בתפקיד הכתב הראשי של CBS במזרח התיכון. בתקופה זו התגורר בהרצליה פיתוח. הוא סיקר את מלחמת המפרץ הראשונה ונפל בשבי עיראקי יחד עם צוותו, שבי ממנו שוחרר כעבור 40 ימים, רק לאחר התערבות של מיכאיל גורבצ'וב. במהלך עבודתו ככתב הוא סיקר מלחמות וסכסוכים מזוינים נוספים, בצפון אירלנד, מלחמת פוקלנד, המאבקים ביוגוסלביה המתפרקת, שוב בעיראק ועוד. בוב סיימון הכין כתבות גם על נושאים אחרים, לא מלחמתיים, למשל תזמורות, וזכה ב-27 פרסי אמי וב-3 פרסי פיבודי. הוא סיקר את רצח יצחק רבין, איתו היה מיודד ונהגו לשחק יחד טניס. בשנותיו האחרונות היה כתב תוכנית הטלוויזיה "60 דקות". בוב סיימון נישא והיה אב לבת, טניה, אחת המפיקות של תוכנית הטלוויזיה "60 דקות". הוא נהרג בתאונת דרכים במנהטן בעת שנסע במונית. העיתונאי היהודי-אמריקני בוב סיימון נהרג בתאונה, באתר ‏מאקו‏, 12 בפברואר 2015 יצחק בן-חורין, נהרג כתב המלחמות האגדי שסיקר את ישראל, באתר ynet, 12 בפברואר 2015 בוב סיימון: "ממרחק הבנתי עד כמה ישראל היא מקום מוזר", באתר ‏מאקו‏, 12 בפברואר 2015 רותה קופפר, העיתונאי בוב סיימון: שרד את סיקור המלחמות, מת קרוב לבית, באתר הארץ, 12 בפברואר 2015 אילנה דיין‏, הוא היה כתב הטלוויזיה הכי טוב שהכרתי, באתר וואלה, 12 בפברואר 2015 גדעון לוי, הכוכב האחרון: גדעון לוי נפרד מהעיתונאי בוב סיימון, באתר הארץ, 12 בפברואר 2015 בוב סיימון, באתר "Find a Grave" (באנגלית) בוב סיימון, במסד הנתונים הקולנועיים IMDb (באנגלית) ערך זה הוא קצרמר בנושא אישים ובנושא תקשורת. אתם מוזמנים לתרום לוויקיפדיה ולהרחיב אותו.
סופה (אלבום)

סופה הוא אלבום האולפן האחד עשר של הזמר והיוצר עמיר בניון. האלבום יצא לאור בפברואר 2015 בהפקתה של מרים בניון והוא מכיל 11 שירים. האלבום יצא בהוצאת נבל עשור וכל שיריו זכו לעיבודיהם של אודי תורג'מן וליאור שושן. רועי בהריר פרל‏, האלבום החדש של עמיר בניון יכה בכם כמו סופה, באתר וואלה, 12 בפברואר 2015 בן שלו, רציתי לכעוס על עמיר בניון, אבל הפעם לא הצלחתי, באתר הארץ, 23 בפברואר 2015
אליס גי-בלאשה

אליס גי-בלאשה (בצרפתית: Alice Guy-Blaché; ‏ 1 ביולי 1873 – 24 במרץ 1968) הייתה יוצרת סרטים צרפתייה. היא הייתה הבמאית האישה הראשונה בתעשיית הראינוע והקולנוע וכנראה הראשונה שיצרה סרט עלילתי: "פיית הכרוב" (1896). הוא צולם פעמים אחדות, ומשך גרסתו הארוכה ביותר היה 4 דקות. במהלך קריירת יצירת הסרטים החלוצית שלה, שנמשכה 24 שנים, גי ביימה, הפיקה, כתבה ולקחה חלק ביצירתם של יותר מ-700 סרטים. בשנת 1873 גרה אמה של גי בסנטיאגו דה צ'ילה, וכשהייתה בהריון היגרה לפריז, שם ילדה את גי, שגידלו אותה סביה עד גיל 4. בשנת 1877 חזרו גי ואמה לצ'ילה, של פגשה גי את אביה לראשונה. בשנת 1879 שבה גי יחד עם אביה לצרפת שם למדה בפנימייה יחד עם שתיים מאחיותיה. בשנים בהן למדה גי בפנימייה רשת חנויות הספרים שהייתה בבעלות אביה פשטה את הרגל. עקב כך נאלץ אביה להעבירה לפנימייה זולה יותר. בזמן שלמדה בפנימייה החדשה נפטרו אביה ואחיה. לאחר מות אביה למדה גי הקלדה ובשנת 1893 החלה לעבוד כמזכירה בחברת לכה. בשנת 1894 נשכרה גי כמזכירה על ידי המהנדס והממציא לאון גומון בחברת הצילום וציוד האופטיקה של פליקס רישאר, "לה קונטואר ז'נרל דה פוטוגרפי". החברה התפרקה במהרה ונרכשה על ידי גומון שהקים חברה חדשה משלו שהפכה במהרה לכוח מרכזי בתעשיית הקולנוע החדשה בצרפת. גי החליטה להצטרף לחברה של גומון ועבדה בה במשך יותר מ-10 שנים, במהלכן יצרה מאות סרטים. גי נחשבת לאחת הראשונות שיצרו קולנוע נרטיבי. בשנים 1902–1906 יצרה סרטי סאונד מסונכרן רבים עבור מערכת הכרונופון של גומון. הסרטים נוצרו בתהליך בן שני שלבים: בראשון הוקלט הקול ובשני צולמו שחקנים בעודם מקשיבים לקולות שהושמעו מגלילי שעווה. בהצגה עצמה סונכרנו שתי ההקלטות השונות ויצרו אשליה כאילו היו אלה באמת "סרטים מדברים". בשנת 1907 נישאה גי להרברט בלאשה, עובד נוסף בחברת גומון, והיגרה יחד איתו לקליבלנד, שם ניסה בלאשה לקדם זכיין אמריקאי של מערכת הכרונופון של גומון. בשנת 1910 הקימה חברת הפקה משלה בשם "סולקס", שהייתה חברת ההפקה הגדולה ביותר באמריקה שלפני הוליווד. היא הייתה המנהלת האומנותית של החברה, וביימה רבים מסרטיה. בתוך שנתיים חברת סולקס נהייתה כה משגשגת שגי בנתה אולפן משלה בפורט לי שבניו ג'רזי. מחירו של האולפן נאמד אז בכ-100,000 דולר, סכום המקביל ליותר מ-2 מיליון דולר כיום. בשנת 1953 קיבלה גי את אות לגיון הכבוד, העיטור הלא-צבאי הבכיר ביותר שמוענק בצרפת. ב-16 במרץ 1957 קיבלה את אות הסינמטק הצרפתי. מדיה וקבצים בנושא אליס גי-בלאשה בוויקישיתוף אליס גי-בלאשה, במסד הנתונים הקולנועיים IMDb (באנגלית) אליס גי-בלאשה, באתר AllMovie (באנגלית) אליס גי-בלאשה, במסד הנתונים הקולנועיים KinoPoisk (ברוסית) 10 נשים ששינו את ההיסטוריה (ו-10 גברים שקיבלו על כך את הקרדיט) באתר און-לייף ג'ואן סימון, אליס גי בלאשה - חלוצת הקולנוע (אורכב 16.02.2015 בארכיון Wayback Machine). נטע אלכסנדר, הבמאיות שחייבים להכיר, הארץ, 15 באוגוסט 2013. אורי קליין, גלריה, הבמאית הראשונה בתולדות הקולנוע, באתר הארץ, 6 בספטמבר 2010 אליס גי-בלאשה בפרויקט חלוצות הקולנוע. אליס גי-בלאשה, באתר "Find a Grave" (באנגלית) אליס גי-בלאשה, באתר אנציקלופדיה בריטניקה (באנגלית) Arnol Amanda, The Forgotten Revolutionary Filmmaker Whose Name Was Replaced by Her Husband's, Vice, 27.1.2016 לפי הויקיפדיה האנגלית
גואו

האם התכוונתם ל... גּוּאוֹ (בסינית מפושטת: 郭, פין-יין: Guō) הוא מבין שמות המשפחה הנפוצים ביותר בסין. משמעותו "חומה המקיפה את העיר". בסינית יכול השם לקבל וריאציות רבות, והוא נכתב ונהגה באופן שונה לדוגמה: גואו, קוֹק, קוּאו, קוּאוֹק, קוּאץ', קוּאַה, קוֶוק, קווֹק, קוואק, גוק, קואיי וקֶר. האיות של השם מצביע על מקור (גאוגרפי) של המשפחה. למשל קווֹק יצביע כי מקור המשפחה בהונג קונג והסביבה. השם עתיק ושימושו מתועד כבר אלפי שנים, עוד בימי שושלת שיה. רוב נושאי השם שייכם להאן. גארי גואו – זמר בריטי גואו גואנגצ'אנג – מיליארדר סיני גואו ג'יאנמיי – עורכת דין סינית גאו הר גואו ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
גביע דייוויס 1983

גביע דייוויס 1983 הייתה התחרות ה-72 במניין מאז ייסוד התחרות. לתחרות נרשמו 59 נבחרות. התחרות נערכה בחסות חברת אלקטרוניקה יפנית NEC. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (2 בתי אירופה, בית אמריקה ובית המזרח). מנצחי הבתים האזוריים קיבלו זכות לעלות לבית העליון במקום 4 נבחרות החלשות של הבית העליון. מחזיקת הגביע נבחרת ארצות הברית הפסידה כבר בסיבוב הראשון של הבית העליון לנבחרת ארגנטינה. המשחק על התואר התקיים בין נבחרת אוסטרליה לבין נבחרת שוודיה במלבורן. הוא הסתיים עם התוצאה 3:2 לטובת אוסטרליה. בכך נבחרת אוסטרליה זכתה בתואר בפעם ה-25 בסך הכול. בין ה-30 בספטמבר ל-2 באוקטובר בעקבות המשחקים בין 8 נבחרות שהפסידו בשלב המוקדמות של הבית העליון דנמרק, צ'כוסלובקיה, בריטניה וארצות הברית נותרו בבית העליון. אינדונזיה, צ'ילה, אירלנד וברית המועצות ירדו לבתים אזוריים. בעקבות משחקי הבתים האזוריים אקוודור, הודו, גרמניה המערבית ויוגוסלביה עלו לבית העליון. בשנת 1983 נבחרת ישראל שובצה בתת-הבית אירופה א' ונפגשה עם נבחרת מונקו. לאחר הניצחון על מונקו, הנבחרת שיחקה נגד גרמניה המערבית והפסידה. אתר התחרות
הייפא אל-מנסור

הייפא אל-מנסור (בערבית: هيفاء المنصور, בתעתיק מדויק: היפאא' אלמנצור; ‏ נולדה ב-10 באוגוסט 1974) היא במאית קולנוע סעודית-אמריקאית. היא האישה יוצרת הסרטים הראשונה בערב הסעודית, ונחשבת לאחת הבמאיות המוכרות והשנויות במחלוקות ביותר במדינתה. הייפא אל-מנסור היא השמינית מתוך תריסר ילדיו של המשורר עבד א-רחמן מוחמד אל-מנסור (ער'). בילדותה, משפחתה נסעה לבחריין כדי לצפות בסרטים, מכיוון שבערב הסעודית לא היו בתי קולנוע. השחקן האהוב עליה באותה תקופה היה ג'קי צ'אן. בעידודו של אביה, למדה הייפא ספרות השוואתית באוניברסיטה האמריקאית בקהיר. לאחר נישואיה לבראדלי ניימן (Bradley Neimann), דיפלומט אמריקאי, ב-2007, למדה תואר שני בקולנוע באוניברסיטת סידני, באוסטרליה. היא החלה את הקריירה שלה כיוצרת סרטים בשלושה סרטים קצרים: "מי?", "מסע מר" ו"הדרך היחידה החוצה". האחרון, שהוא סרט תיעודי, זכה במספר פרסים באיחוד האמירויות הערביות ובהולנד. בשנת 2005 ביימה את הסרט הדוקומנטרי "נשים בלי צל" שעוסק בחייהן של נשים במספר מדינות במזרח התיכון והוצג ב-17 פסטיבלי סרטים בינלאומיים. הסרט זכה בפרס פגיון הזהב לסרט הדוקומנטרי הטוב ביותר בפסטיבל הסרטים במסקט וצוין לשבח בפסטיבל הסרטים הערבי הרביעי ברוטרדם. את הסרט העלילתי הראשון שלה באורך מלא, "וג'דה", כתבה וביימה. הסרט, הפקה משותפת גרמנית-סעודית, הוקרן לראשונה בפסטיבל הסרטים של ונציה בשנת 2012. סרט זה היה הסרט הראשון באורך-מלא שצולם כולו בערב הסעודית, כמו גם הראשון שבוים בידי במאית אישה. וג'דה מספר את סיפורה של ילדה בת 11 הגדלה בפרוורים של ריאד, וחולמת לרכוב על אופניים ירוקים. וג'דה נבחר לייצג את ערב הסעודית בקטגוריית הסרט הזר בטקס פרסי האוסקר ה-86. התגוררה מספר שנים בבחריין עם בעלה, ברדלי ניימן דיפלומט אמריקאי ושני ילדיהם, אדם והיילי, ובשנת 2015 עברה עם משפחתה לקליפורניה. בשנת 2017 יצא סרטה הראשון בארצות הברית "מרי שלי", העוסק באהבתה של הסופרת מרי שלי למשורר פרסי ביש שלי. בשנת 2018 ביימה את הקומדיה הרומנטית "מתעוררת". בשנת 2020 יצא סרטה "המועמדת המושלמת", העוסק באישה המגישה בטעות טופסי התמודדות לראשות העירייה. אל-מנסור ביימה מספר סדרות טלוויזיה טלוויזיה, וביניהם "עולם חדש", "ציפורי אלוהים שבשמים" ו"הפראיות" של פריים וידאו. 1997 - מי? (من؟) 2000 - מסע מר (الرحيل المر) 2001 - הדרך היחידה החוצה (أنا والآخر) - סרט תיעודי קצר 2005 - נשים בלי צל (نساء بلا الظل) 2012 - וג'דה (وجدة) 2017 - מרי שלי (Mary Shelley) 2018 - מתעוררת (Nappily Ever After) 2019 - המועמדת המושלמת (المرشحة المثالية) 2019 - עולם חדש - במאית פרק: "Putting on the Clothes" 2020 - Motherland: Fort Salem - במאית פרק: "Hail Beltan" 2020 - ציפור אלוהים שבשמים - במאית פרק: "Hiving the Bees" 2020 - הפראיות - במאית פרק: "Day Seven" 2022 - ארכיון 81 - במאית פרקים 5, 6. 2019 - במאית פרק 5 בסדרה the society מדיה וקבצים בנושא הייפא אל-מנסור בוויקישיתוף הייפא אל-מנסור, ברשת החברתית אקס (טוויטר) הייפא אל-מנסור, במסד הנתונים הקולנועיים IMDb (באנגלית) הייפא אל-מנסור, באתר "אידיבי", מאגר הידע העברי לקולנוע ישראלי ועולמי הייפא אל-מנסור, באתר AllMovie (באנגלית) הייפא אל-מנסור, במסד הנתונים הקולנועיים KinoPoisk (ברוסית) הייפא אל-מנסור, באתר MusicBrainz (באנגלית) זאן ברוקס, מי אמר שבנות לא רוכבות על אופניים?, באתר הארץ, 4 בספטמבר 2012 הזוכים בפסטיבל ונציה 2013, אתר סינמסקופ. מאיר שניצר, פסטיבל קאן 2012: איך סרטו החדש של ווס אנדרסון?, nrg, 17.05.12
עזרת תורה (פירושונים)

האם התכוונתם ל... עזרת תורה – שכונה בצפון ירושלים עזרת תורה (ארגון) – ארגון אמריקאי לרווחתם הכלכלית של בני ישיבות ספרייה תורנית עזרת תורה – ספריות ישיבת מיר, בפרט זו שבישיבת מיר מודיעין עילית "עזרת תורה" - ארגון סיוע קהילתי שפעל בוורשה
גן נר

גַּן נֵר הוא יישוב קהילתי השוכן בשיפולי הר גיבורים שבגלבוע, בתחום השיפוט של מועצה אזורית הגלבוע. היישוב נוסד בשנת 1987 על ידי קבוצת משפחות ממושבי הסביבה. ביישוב מתגוררים כ-2,700 תושבים (נכון לשנת 2022). היישוב הוקם כדי לתת פתרון מגורים לבני מושבי חבל תענך. היישוב נקרא על שמו של הלורד הבריטי בארנט ג'אנר (Barnett Janner‏; 1892–1982) שהיה נשיא ועד שליחי הקהילות והפדרציה הציונית של בריטניה. משפחת ג'אנר, שתרמה כספים רבים לפיתוח היישוב, ביקשה להנציח את אבי המשפחה. ביישוב קיימות שתי קבוצות התיישבות: גן נר א' הממוקמת באזור הבתים הראשונים של היישוב ונמצאת במיקום גבוה יותר, וגן נר ב' החדשה יותר ושוכנת במקום נמוך יותר. בשנת 1995 החלה בנייתה של שכונה חדשה ביישוב, היא גן נר צפונית. מרבית התושבים כיום הם בני הקיבוצים או מהמושבים באזור. היישוב מונה 650 משפחות שעיקר פרנסתן מעבודה במפעלים מקומיים וכן בעלי מקצועות חופשיים. מרבית התושבים עובדים מחוץ ליישוב. היישוב מנוהל על ידי ועד מקומי, שבראשו עומד רוני חיון. מתקיימות פעילויות חברתיות לילדי היישוב והוריהם בחופשות ובחגים. התושבים נהנים מפעילות של מתנ”ס גלבוע. ביישוב קיים היכל הספורט גן נר, היכל הכדורסל המשמש את קבוצת הפועל גלבוע גליל במשחקיה הביתיים. כשנחנך האולם בשנת 2008 הוא הכיל 900 מקומות ישיבה, כשבשנת 2010 עבר האולם שיפוצים ותכולתו גדלה ל-2,057 מקומות ישיבה, כדי לאפשר לקבוצה לארח משחקים במסגרת ה"יורוקאפ". בפועל האולם לא אושר למשחקים בליגת ה"יורוקאפ", משום שהרף הבסיסי שנדרש היה לפחות 3,000 מקומות לקהל הצופים. מכיוון שהאולם לא אושר לאירוח משחקי הבית של קבוצת הפועל גלבוע גליל, היא ויתרה על השתתפות בליגת ה"יורוקאפ". מדיה וקבצים בנושא גן נר בוויקישיתוף אתר האינטרנט הרשמי של גן נר גן נר, באתר רום גליל גן נר - באתר המועצה האזורית הגלבוע אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 לשכת המנכ"ל בר - בניה כפרית - אות ג', באתר ארכיון המדינה רשימת חברי ועדי היישובים, מועצה אזורית גלבוע
Partition

Partition (בעברית: מחיצה) הוא שיר של הזמרת האמריקאית ביונסה מאלבומה החמישי, Beyonce. השיר יצא כסינגל השלישי מן האלבום ב-25 בפברואר 2014. השיר הופק עלי ידי ג'סטין טימברלייק, טיברלנד, ג'רום הרמון, מייק דין ודוואן וויר. בקליפ השיר מראה ביונסה את תמיכתה לחופש ולביטחון בביטוי של מיניות נשית. השיר מורכב משני חלקים, חלקו הראשון נקרא "Yoncé" והשני כשמו "Partition". חלקו הראשון של הקליפ צולם ברחובות ברוקלין, ניו יורק, ואילו חלקו השני Partition צולם במועדון בפריז שם ערכה ביונסה מופע חשפנות עבור בעלה ג'יי זי. Partition זכה לשבחים רבים בקרב מוזיקאים ואנשי מוזיקה ואף בקרב כוריאוגרפים. שיר זה נוסף אל רשימת הביצועים של ביונסה בסיבוב ההופעות העולמי שלה "The Mrs. Carter Show World Tour". היא אף ביצעה את השיר בשני חלקיו בטקס פרסי הווידאו-קליפים של MTV לשנת 2014. (השיר הועמד בטקס בקטגוריית "הקליפ הנשי הטוב ביותר") השיר הגיע למקום ה-23 במצעד הבילבורד הוט 100. כמו כן, נכון לנובמבר 2015 לקליפ השיר יש יותר מ-100 מיליון צפיות בערוץ ה-vevo של ביונסה ביוטיוב. השיר הגיע למעמד פלטינה בארצות הברית עם מכירות של מעל ל-1,000,000 עותקים. מידע על היצירה "Partition" באתר מיוזיק בריינז מידע על הסינגל "Partition" באתר מיוזיק בריינז סרטון השיר "Partition" באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.